ADVERTIMENT 



La defunció del Dr. Cadevall, en 1921, i diverses altres contra- 

 rietats, motivaren un llarg ajornament en la publicació d'aquesta obra. 

 Tenint la sort, no obstant, que Cadevall deixés totalment acabat el 

 manuscrit de la seva Flora, les coníferes exceptuades, la Secció de Cièn- 

 cies de I'Institut d'Estudis Catalans pot proseguir-ne ara la edició. 



Aquesta tasca ha estat confiada per la Secció de Ciències al doctor 

 Font i Quer i es reduirà a la transcripció del manuscrit original i a la 

 cura dels detalls de publicació. L'original de Cadevall serà conservat 

 íntegrament, adaptat però el lèxic a la ortografia catalana moderna. 

 Serà esmenada la grafia dels noms específics, genèrics i de famílies quan 

 no sia correcta, d'acord amb les normes del Congrés Internacional de Bo- 

 tànica de Viena, però es deixaran sempre els noms admesos per l'autor, 

 àdhuc quan estiguin en contradicció amb la llei de prioritat. Aquesta 

 actitud de respecte a l'original no permetrà retocar-lo ni quan desco- 

 bertes posteriors a l'època de Cadevall el facin incomplet o poc exacte. 

 En aquests casos, si el fet s'ho val, es consignarà en una nota, que sem- 

 pre durà les inicials F. Q., l'addició o l'esmena. 



Són del Dr. Font i Quer els aclariments etimològics dels noms de 

 famílies, gèneres i espècies. Si, excepcionalment, com és ara en el gènere 

 Androsace, l'etimologia d'un mot consta en el manuscrit original no 

 es fa sinó transcriure-la. En aquest cas es consigna així. Altrament, 

 ocorre alguna vegada que Cadevall no consignà, segurament per oblit, 

 la sinonímia d'alguna espècie vulgar; aleshores es fa constar, i els noms 

 catalans i castellans de la planta — els francesos sempre, perquè Cade- 

 vall no els tingué en compte — són afegits pel Dr. Font. 



L'Institut d'Estudis Catalans ha de fer mercès a la benemèrita 

 «Institució Patxot» que tan generosament s'ha ofert a pagar les 

 despeses del present volum. 



